Congreso Europeo de Matemáticas

O Congreso Europeo de Matemáticas é unha conferencia de matemáticas organizada en Europa pola Sociedade Europea de Matemáticas.

É a segunda conferencia internacional máis importante da comunidade matemática.

Organízase cada catro anos, dous anos antes dun Congreso Internacional de Matemáticos.

 Historia 
O primeiro Congreso Europeo de Matemáticas foi fundado por Max Karoubi, e a primeira edición tivo lugar en París en 1992.

O obxectivo deste importante evento é triplo: presentar varios aspectos novos das matemáticas puras e aplicadas ante unha ampla audiencia, servir como foro de discusión sobre a relación entre as matemáticas e a sociedade en Europa, e mellorar a cooperación entre matemáticos de todos os países europeos.

O Congreso Europeo de Matemáticas de 2000 celebrouse durante o Ano Mundial das Matemáticas.

O Congreso Europeo de Matemáticas de 2020 tivo que ser adiado un ano debido á pandemia de COVID-19.

 Edicións 
O Congreso Europeo de Matemáticas organizouse nas seguintes cidades:

 1992: París
 1996: Budapest
 2000: Barcelona
 2004: Estocolmo
 2008: Ámsterdan
 2012: Cracovia
 2016: Berlín
 2020: Portorož
 2024: Sevilla
 2028: Boloña

 Notas 

Categoría:Congreso Europeo de Matemáticas